กรณีศึกษา เสื้อ POLO RALPH LAUREN
รู้หรือไม่ Ralph Lauren เจ้าของเสื้อโปโล ไม่เคยเล่นโปโลเลยแม้แต่ครั้งเดียว ตอนที่เขาก่อตั้งแบรนด์นี้ขึ้นมา..   แล้วเรื่องราวของเสื้อแบรนด์นี้ที่มีมานานกว่า 50 ปี เป็นอย่างไร  ลงทุนแมนจะเล่าให้ฟัง.. 
8 พ.ย. 2562

กรณีศึกษา เสื้อ POLO RALPH LAUREN / โดย ลงทุนแมน
รู้หรือไม่ Ralph Lauren เจ้าของเสื้อโปโล
ไม่เคยเล่นโปโลเลยแม้แต่ครั้งเดียว ตอนที่เขาก่อตั้งแบรนด์นี้ขึ้นมา..
แล้วเรื่องราวของเสื้อแบรนด์นี้ที่มีมานานกว่า 50 ปี เป็นอย่างไร 
ลงทุนแมนจะเล่าให้ฟัง..
แบรนด์ Ralph Lauren ตั้งตามชื่อของผู้ก่อตั้งอย่าง Ralph Lauren ซึ่งเขาเกิดในครอบครัวชนชั้นกลางในนิวยอร์ก
ด้วยความที่ Ralph ชอบการแต่งตัวเขาจึงได้เริ่มทำงานกับร้านเสื้อผ้า จนต่อมาก็ได้ 
เงินทุน มาเปิดร้านของตัวเอง
ซึ่ง Ralph ได้ผลิตเน็กไทขึ้นเป็นสินค้าชิ้นแรก โดยที่เขาแทบจะไม่มีความรู้เกี่ยวกับการตัดเย็บเลย
สาเหตุที่เลือกผลิตเน็กไท เพราะในสมัยนั้นสหรัฐอเมริกาไม่มีแบบเน็กไทให้เลือกมากนัก
Ralph เริ่มเรียนรู้ และลงมือทำเน็กไทเองทุกขั้นตอน ตั้งแต่วัดตัดเย็บ จนถึงขนส่ง
ในเวลาไม่นาน เน็กไท ของ Ralph ก็เป็นที่นิยมในหมู่ พนักงานธนาคาร คนวัยทำงาน ที่นั่นเป็นอย่างมาก จนมีห้างต้องการนำสินค้าของเขาไปขาย
จากจุดเริ่มต้นนี้ เขาก็เริ่มขยายไปจนถึงการออกแบบเสื้อผ้าสำหรับผู้ชาย
แล้วคำว่า Polo มาจากไหน 
คำตอบคงเป็นเพราะ กีฬาโปโลนั้นเป็นกีฬาที่โดดเด่น มีสไตล์ 
และเป็นกีฬาที่นิยมของคนชั้นสูงในอังกฤษ
การใส่คำว่า “Polo” เข้าไปในชื่อแบรนด์จึงทำให้แบรนด์ของเขานั้น ดูมีความเป็นอังกฤษมากขึ้น  
และความสำเร็จก็ไม่ได้หยุดอยู่แค่นั้น
เพราะต่อมาเขาก็ได้ออกแบบ โลโก้ Polo Ralph Lauren ที่เป็นเอกลักษณ์จนถึงทุกวันนี้ นั่นก็คือรูปคนขี่ม้าที่กำลังเล่นโปโลอยู่นั่นเอง..
เรามาดูผลประกอบการของ Ralph Lauren
ปี 2016 รายได้ 200,620 ล้านบาท ขาดทุน 2,996 ล้านบาท 
ปี 2017 รายได้ 186,440 ล้านบาท กำไร 4,912 ล้านบาท
ปี 2018 รายได้ 190,370 ล้านบาท กำไร 13,000 ล้านบาท
โดยรายได้ในปีที่ผ่านมานั้น เป็นของเอเชียประมาณ 17% และสหรัฐอเมริกาถึง 51%
นอกจากเสื้อผ้าที่ได้รับความนิยมแล้ว 
น้ำหอม ก็เป็นสินค้าหนึ่งที่ได้รับความนิยมไม่แพ้กัน
โดยปัจจุบัน Ralph Lauren มีสินค้าทั้งเสื้อผ้า รองเท้า น้ำหอม ของตกแต่งบ้าน และคาเฟ่
ด้วยความเรียบง่าย คลาสสิก
Ralph Lauren ก็ยังเป็นหนึ่งในแบรนด์เสื้อผ้า ที่ยังคงได้รับความนิยม ทั้งเด็กผู้ใหญ่ หรือแม้กระทั่งวัยรุ่น มาจนถึงปัจจุบัน
ซึ่งสอดคล้องกับคำพูดของ Ralph ที่ได้เคยกล่าวไว้ว่า เขาไม่ต้องการตามแฟชั่น เพราะถ้าเราอยู่ในนั้น วันหนึ่งเราก็ต้องตกเทรนด์ไป.. และนั่นจึงเป็นที่มาที่ทำให้เขาเน้นออกแบบเสื้อผ้าที่ใส่ได้ทุกยุคทุกสมัยนั่นเอง
ปิดท้ายด้วยข้อมูลที่น่าสนใจ
รู้หรือไม่ ปัจจุบัน Ralph Lauren ยังมีชีวิตอยู่ มีอายุ 80 ปี
Ralph เคยมีชื่อเดิมว่า Ralph Lifshitz ซึ่งไปพ้องเสียงกับคำว่า shit ที่เป็นคำด่าของคนอเมริกัน ทำให้เขาโดนล้อ Ralph จึงตัดสินใจเปลี่ยนนามสกุลพร้อมพี่ชายเป็น Ralph Lauren อย่างทุกวันนี้..
----------------------
Blockdit โซเชียลมีเดีย รูปแบบใหม่
----------------------
References
-
-
-
-Ralph Lauren 10K form 2019